ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Μαΐου 1993 για την τροποποίηση της απόφασης 79/542/ΕΟΚ του Συμβουλίου και των αποφάσεων 92/260/ΕΟΚ, 93/195/ΕΟΚ και 93/197/ΕΟΚ της Επιτροπής σχετικά με τις συνθήκες υγιεινής των ζώων κατα την εισαγωγή, την προσωρινή εισαγωγή και την επανεισαγωγή καταχωρημένων ίππων από το Κατάρ, καθώς και την περαιτέρω τροποποίηση της απόφασης

(93/344/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπεουν τη διακίνηση ιπποειδών και τις εισαγωγές ιπποειδών προέλευσης τρίτων χωρών (1), όπως τροποποιήθηκε τελευταία από την οδηγία 92/36/ΕΟΚ (2), και ιδίως τα άρθρα 12, 13, 15, 16 και το άρθρο 19 σημείο ii),

Εκτιμώντας:

ότι με την απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 93/237/ΕΟΚ της Επιτροπής (4), έχει καταρτισθεί πίνακας τρίτων χωρών από τις οποίες τα κράτη μέλη επιτρέπουν την εισαγωγή ζώων του βοείου και χοιρείου είδους, καθώς και νωπών κρεάτων-

ότι, σύμφωνα με την κτηνιατρική αποστολή της Κοινότητας στο κράτος του Κατάρ, υπάρχουν ενδείξεις ότι η υγειονομική κατάσταση των ζώων είναι κατά κανόνα ικανοποιητική και ελεγχόμενη από ικανοποιητικά διαρθρωμένες και οργανωμένες υπηρεσίες, ιδίως όσον αφορά τις ασθένειες των ιπποειδών- ότι το Κατάρ είναι απαλλαγμένο για περίοδο μεγαλύτερη των έξι μηνών από την λεμφαγγεΐτιδα, την τρυπανοσωμίαση των αλόγων και την φυσαλιδώδη στοματίτιδα, για 20 χρόνια από την πανώλη των αλόγων, και ο εμβολιασμός κατά της εν λόγω ασθένειας έχει απαγορευθεί κατά την περίοδο αυτή, ενώ ουδέποτε εμφανίσθηκαν κρούσματα εγκεφαλομυελίτιδας της Βενεζουέλας-

ότι οι κτηνιατρικές αρχές του Κατάρ έχουν αναλάβει την υποχρέωση να κοινοποιούν στην Επιτροπή και στα κράτη μέλη με τέλεξ, τηλεομοιοτυπία ή τηλεγράφημα, εντός 24 ωρών, την επιβεβαίωση της εμφάνισης οποιασδήποτε από τις ασθένειες που αναφέρονται στο παράρτημα Α της οδηγίας 90/426/ΕΟΚ του Συμβουλίου, ή την έγκριση ή τη μετατροπή της πολιτικής εμβολιασμών κατά των ασθενειών αυτών, καθώς και, σε εύθετο χρόνο, τις αλλαγές στην πολιτική εισαγωγών όσον αφορά τα ιπποειδή-

ότι οι όροι υγειονομικού ελέγχου και κτηνιατρικής πιστοποίησης θα πρέπει να εγκριθούν σύμφωνα με την υγειονομική κατάσταση των ζώων στην συγκεκριμένη τρίτη χώρα- ότι η περίπτωση αυτή αφορά μόνο τους καταχωρημένους ίππους-

ότι, επιπλέον, με την απόφαση 93/197/ΕΟΚ της Επιτροπής (5), έχουν καθορισθεί τα υγειονομικά πιστοποιητικά για τις εισαγωγές στην Κοινότητα καταχωρημένων ιπποειδών και ιπποειδών εκτροφής και αναπαραγωγής- ότι, για να αποφευχθεί οποιαδήποτε σύγχιση, θα πρέπει να διατυπωθεί διαφορετικά το άρθρο 1 παράγραφος 3 στοιχεία α) και β) της οδηγίας 79/542/ΕΟΚ-

ότι θα πρέπει να τροποποιηθούν ανάλογα οι αποφάσεις 79/542/ΕΟΚ, 92/260/ΕΟΚ (6), 93/197/ΕΟΚ και 93/195/ΕΟΚ της Επιτροπής (7)-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 79/542/ΕΟΚ τροποποιείται ως εξής:

1. Το άρθρο 1 παράγραφος 3 στοιχεία α) και β) αντικαθίσταται από το ακόλουθο κείμενο:

"3. α) Με την επιφύλαξη της απόφασης 92/160/ΕΟΚ, τα κράτη μέλη επιτρέπουν, από τις τρίτες χώρες ή τμήματα των τρίτων χωρών που περιλαμβάνονται στο μέρος 1 του παραρτήματος, την εισαγωγή ιπποειδών στην Κοινότητα, την προσωρινή εισαγωγή στην Κοινότητα καταχωρημένων ίππων και την επανεισαγωγή στην Κοινότητα καταχωρημένων ίππων που έχουν εξαχθεί προσωρινά σε μια τρίτη χώρα ή σε τμήμα μιας τρίτης χώρας που περιλαμβάνεται στο μέρος 1 του παραρτήματος-

β) με την επιφύλαξη της απόφασης 92/160/ΕΟΚ, τα κράτη μέλη επιτρέπουν, από τις τρίτες χώρες ή τμήματα των τρίτων χωρών που περιλαμβάνονται στο μέρος 2 του παραρτήματος, την εισαγωγή στην Κοινότητα καταχωρημένων ίππων την προσωρινή εισαγωγή στην Κοινότητα καταχωρημένων ίππων και την επανεισαγωγή στην Κοινότητα καταχωρημένων ίππων που έχουν εξαχθεί προσωρινά σε μια τρίτη χώρα ή σε τμήμα μιας τρίτης χώρας που περιλαμβάνεται στο μέρος 2 του παραρτήματος."

2. Το κράτος κράτος του Κατάρ προστίθεται στην ειδική στήλη για ιπποειδή, στο μέρος 2 του παραρτήματος. Προς το σκοπό αυτό παρεμβάλλεται με την αλφαβητική σειρά του κωδικού ISO η ακόλουθη εγγραφή:

"QA Κατάρ x ".

Άρθρο 2

Τα παραρτήματα Ι και ΙΙ της απόφασης 92/260/ΕΟΚ τροποποιούνται ως εξής:

1. Στον κατάλογο των τρίτων χωρών, στην ομάδα Ε του παραρτήματος Ι προστίθεται ο όρος "Κατάρ".

2. Στον κατάλογο των τρίτων χωρών, στον τίτλο του υγειονομικού πιστοποιητικού του παραρτήματος ΙΙ Ε, προστίθεται ο όρος "Κατάρ".

Άρθρο 3

Τα παραρτήματα Ι και ΙΙ της απόφασης 93/195/ΕΟΚ τροποποιούνται ως εξής:

1. Στον κατάλογο των τρίτων χωρών, στην ομάδα Ε του παραρτήματος Ι, προστίθεται ο όρος "Κατάρ".

2. Στον κατάλογο των τρίτων χωρών που περιλαμβάνονται στην ομάδα Ε, του τίτλου του υγειονομικού πιστοποιητικού που περιλαμβάνεται στο παράρτημα ΙΙ, προστίθεται ο όρος "Κατάρ".

Άρθρο 4

Τα παραρτήματα Ι και ΙΙ της απόφασης 93/197/ΕΟΚ τροποποιούνται ως εξής:

1. Στον κατάλογο των τρίτων χωρών, στην ομάδα Ε του παραρτήματος Ι, προστίθεται ο όρος "Κατάρ".

2. Στον κατάλογο των τρίτων χωρών, στον τίτλο του υγειονομικού πιστοποιητικού του παραρτήματος ΙΙ Ε, προστίθεται ο όρος "Κατάρ".

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 17 Μαΐου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 42.

(2) ΕΕ αριθ. L 157 της 10. 6. 1992, σ. 28.

(3) ΕΕ αριθ. L 146 της 14. 6. 1979, σ. 15.

(4) ΕΕ αριθ. L 108 της 1. 5. 1993, σ. 129.

(5) ΕΕ αριθ. L 86 της 6. 4. 1993, σ. 16.

(6) ΕΕ αριθ. L 130 της 15. 5. 1992, σ. 67.

(7) ΕΕ αριθ. L 86 της 6. 4. 1993, σ. 1.